Allo'nepa'ch yesen e'ñe yec̈ha'nmue' Yompor poct̃ap̃ña ama't ñeñt̃ atarr echarr . Allochñapa' yepeñot̃ atet̃ muenen ñapa' e'ñech po'n enteneyña Yompor . Ñehua , sapa' o' e'ñe seyc̈herr ñeñt̃ ñenmat̃ yec̈hataset Cristocop , att̃och sequec̈hpa'huerrña ñeñt̃ atet̃ seyec̈hcatyeseñ ñeñt̃ ama a'queshp̃atañeyaye . Añca'yeña o' ello soct̃ape'cherr cohuen Yomporecop c̈hoca'yeña o' same'ñera . O' señoterr ñam̃a ñeñt̃ atet̃ yapataret̃tena Yomporecop , ñam̃a att̃o c̈hocma yenen yot ñesheto ñeñt̃ ame'ñatsa . Ñam̃a o' sa'yc̈hataret̃terra att̃och yetanterra ñam̃a att̃och esempohuañenpa' ya'craret̃terrach allohueney errot̃encha' entyesuerrey Yompor , ñato' cohuent̃e' yep̃a'yen , ñato' amat̃e' cohuenaye' yepeno . Ñeñt̃ o' yec̈hatuanmaset ahuañot̃eñ Cristocoppa' amachña ñeñt̃aña alla seserrpare'tame'terre't̃e . Añcha'ña allo'nepa'chña yesen eñotnomue' po'poñec̈hno Yompor poct̃ap̃ña ñerra'm Yomporcha' yemnate' .
